Α.Ο. Τριγλία Ραφήνας

Ο Αθλητικός Όμιλος Τριγλία Ραφήνας (Α.Ο. Τριγλία Ραφήνας) είναι ερασιτεχνικό ποδοσφαιρικό σωματείο που εδρεύει στη Ραφήνα, στην ανατολική Αττική. Προέκυψε το 1930 από την ένωση μικρών ανεπίσημων νεανικών ομάδων και αναγνωρίστηκε επίσημα στις 18 Φεβρουαρίου του 1931, που αποτελεί και επίσημο έτος ίδρυσης. Πρώτα χρώματα της ομάδας ήταν το κίτρινο και το μαύρο (χρώματα της βυζαντινής σημαίας) και σύμβολο το μπαρμπούνι (τρίγλι). Σήμερα, ο σύλλογος συνεχίζει να διατηρεί τα κιτρινόμαυρα, ενώ σύμβολό του είναι ο Δικέφαλος αετός. Έδρα της ομάδας αποτελεί το Δημοτικό Γήπεδο Ραφήνας «Παναγιώτης Σκούφος», όπου διεξάγει τους εντός έδρας αγώνες της. Η Τριγλια διαθέτει ισχυρές ακαδημιες με αριθμό  πάνω από 160 αθλητών, μερικά από τα ταλέντα που εχει ανάδειξη ο σύλλογος είναι ο ΠΙΚΟΥΛΙΔΗΣ ΑΠΟΣΤΟΛΟΣ (ΑΠΟΛΛΩΝ ΣΜΥΡΝΗΣ) ΣΒΑΡΝΑΣ ΕΥΣΤΡΑΤΙΟΣ,(ΑΕΚ)ΒΑΣΙΛΗΣ ΜΑΝΤΖΗΣ (ΒΟΛΟΣ),Αυτήν την περίοδο βρίσκονται στην πρώτη ομάδα 15 ηγενείς ποδοσφαιριστές από τις ακαδημίες του συλλόγου.

Αυτό το διάστημα αγωνίζεται στην Α'Ερασιτεχνική κατηγορία Ε.Π.Σ.ΑΝΑ.

Ιστορία του συλλόγου

Τα μαύρα χρόνια: 1935-36
To 1935-36 η Τριγλία παύει να λειτουργεί λόγω κρίσης ηγεσίας και έλλειψης γηπέδου. Τότε κάποιοι εκμεταλλεύτηκαν την κατάσταση και ίδρυσαν ομάδες όπως ο Πανραφηναϊκός οι οποίες όμως ποτέ δεν απέκτησαν καταστατικό και φιλάθλους κι έτσι διαλύθηκαν.Το 1936 η ομάδα επανιδρύεται μα στη θέση του γηπέδου είχε κατασκευαστεί η παγοποιία κι έτσι πάρθηκε η απόφαση να μεταφερθεί το γήπεδο στη σημερινή του θέση. Ο χώρος αυτός ήταν γεμάτος άμμο και το χειμώνα γέμιζε θαλασσινό νερό με αποτέλεσμα το γήπεδο να είναι ανισόπεδο σχεδόν συνέχεια παρά τις προσπάθειες των οπαδών της ομάδας να το διατηρήσουν ίσιο. Το 1957 άρχισε η περίφραξη του γηπέδου και το θαλασσινό νερό άρχισε να φεύγει.

Κατοχή και Αντίσταση
Τα χρόνια της κατοχής οι δραστηριότητες των αθλητικών συλλόγων ήταν περιορισμένες, μα δεν ίσχυσε αυτό για την Τριγλία.
Αφού πήραν άδεια από τους ναζί η ομάδα επαναλειτούργησε με έναν κατά λέξη περιορισμό: «Να συζητάτε μόνο για σπορ». Φυσικά οι Ραφηνιώτες αγνόησαν αυτήν την εντολή και μέσα στο γραφείο, της ομάδας συνεδρίαζαν κρυφά οι Ε.Α.Μ.ίτες.

Περίοδος 1960-1980
Το 1964 κατακτά το πρωτάθλημα της Γ΄ Ε.Π.Σ.Α.,το 1965 κατακτά το αντίστοιχο τη Β΄ Ε.Π.Σ.Α. και το 1969 το πρωτάθλημα της Α΄ Ε.Π.Σ.Α. Το 1970 ανεβαίνει στις εθνικές κατηγορίες μα με απόφασή της δικτατορίας υποβιβάζεται στη Γ΄ Ε.Π.Σ.Α. Η Τριγλία, παρόλαυτα,δεν πτοήθηκε και το κατέκτησε, το 1971 κατέκτησε το αντίστοιχο της Β΄ Ε.Π.Σ.Α. και το 1972 χάνει σε αγώνα μπαράζ με τα Λιόσια την άνοδο στη Β΄ Εθνική.

Μετέπειτα χρόνια
Το 1987 η Τριγλία έφτασε στον τελικό του Κυπέλλου Ε.Π.Σ. Αθηνών, όπου έχασε από την Πεύκη στα πέναλτι. Το 1988 κατακτά το πρωτάθλημα της Α΄ Ε.Π.Σ.Α κερδίζοντας την άνοδο στο πρωτάθλημα της Δ΄ Εθνικής κατηγορίας.  Από το 2004 μετέχει στην ΕΠΣΑΝΑ που προήλθε από διάσπαση της Ε.Π.Σ.Α. Στην ΕΠΣΑΝΑ αγωνίστηκε σε δύο τελικούς, την περίοδο 2008-09 χάνοντας από τον Παμπαιανιακό στα πέναλτι και την περίοδο 2009-10 χάνοντας από τον Ωρωπό στην παράταση με σκορ 2-1.

Την περίοδο 2009-10 κέρδισε την επάνοδο στην Δ΄ Εθνική, όπου αγωνίστηκε τρεις συνεχόμενες χρονιές. Αρχικά, την περίοδο 2010-11 τερμάτισε στην δεύτερη θέση του 9ου ομίλου, ενώ την περίοδο 2011-12 γλύτωσε τον υποβιβασμό χάρη στην εντός έδρας νίκη κόντρα στον ιστορικό Εθνικό Πειραιώς την τελευταία αγωνιστική. Αυτή η ήττα του Εθνικού από την ομάδα της Ραφήνας σήμαινε και τον υποβιβασμό της πειραιώτικης ομάδας στα τοπικά πρωταθλήματα για πρώτη φορά στην ιστορία του. Μάλιστα σημειώθηκαν και επεισόδια μετά τη λήξη του αγώνα.

2013-Η άνοδος στην Γ΄ Εθνική 
Τη σεζόν 2012-13, με προπονητή τον Ασλάνογλου, η Τριγλία τερμάτισε 6η του ενάτου ομίλου της Δ΄ Εθνικής, εξασφαλίζοντας έτσι την άνοδό της στην νέα Γ΄ Εθνική Ερασιτεχνική κατηγορία, με νίκη επί του Κερατσινίου την προτελευταία αγωνιστική με 4-0

2013-σήμερα: Στη Γ΄ Εθνική 
Έπειτα την άνοδο της Τριγλίας στη Γ΄ Εθνική, αρχικά την περίοδο 2013-2014, στην πρώτη συμμετοχή της στην εν λόγω εθνική κατηγορία, τερμάτισε αξιοπρεπώς στην 4η θέση του έκτου ομίλου (ο οποίος συμπεριλάμβανε ιστορικές και ανταγωνιστικές ομάδες, μεταξύ των οποίων Α.Ε.Κ., Αιγάλεω, Ηρόδοτος κ.α.), ενώ αντίθετα την αμέσως επόμενη 2014-2015 τερμάτισε 4 θέσεις πιο κάτω, πιο συγκεκριμένα στην 8η θέση του 4ου ομίλου. Την περίοδο 2015-2016 τερμάτισε στην 3η θέση (και υψηλότερη που κατέλαβε από ποτέ) στον 4ο όμιλο, εξασφαλίζοντας άνετα την παραμονή της για τρίτη συνεχόμενη χρονιά στη Γ΄ Εθνική.

Σύνθεση 

Τερματοφύλακες

Αμυντικοί

Μέσοι

Επιθετικοί

Άλλα τμήματα 
Η Τριγλία διαθέτει ομάδες Beach Soccer και Beach Volley.

Παραπομπές

Εξωτερικοί σύνδεσμοι 

Επίσημη ιστοσελίδα

Αθλητικοί σύλλογοι Αττικής
Ιδρύσεις αθλητικών συλλόγων το 1932
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1932
Δήμος Ραφήνας - Πικερμίου